**ՀԱՅՏԱՐԱՐՈՒԹՅՈՒՆ**

**ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻ ՄԱՍԻՆ**

**Հայտարարության սույն տեքստը հաստատված է բաց մրցույթի գնահատող հանձնաժողովի 2023 թվականի հունիսի 13-ի N 2 որոշմամբ և հրապարակվում է**

**«Գնումների մասին» ՀՀ օրենքի 24-րդ հոդվածի համաձայն**

**ՀԱՊ-ՆԸ-ԾՁԲ-2023/1**

Մրցույթին կարող են մասնակցել մշակույթի և/կամ արվեստի ոլորտի անհատներ (ճարտարապետ, քանդակագործ, նկարիչ, դիզայներ և այլն) կամ այդ ոլորտի կազմակերպություններ:

**I. ԳՆՄԱՆ ԱՌԱՐԿԱՅԻ ԲՆՈՒԹԱԳԻՐԸ**

Պատվիրատուն` **«Հայաստանի ազգային պատկերասրահ» ՊՈԱԿ-ը**, որը գտնվում է ք. Երևան Արամի 1 հասցեում, **«Արա Հարությունյանի «Փառք աշխատանքին» («Բանվորի արձան») արձանի վերականգնման/ինստալացիայի կոնցեպտի և նախագծանախահաշվային փաստաթղթերի մշակման ծառայությունների ձեռքբերման** նպատակով կազմակերպվելիք բաց մրցույթի հնարավոր մասնակիցների ընտրման նպատակով հայտարարում է նախաորակավորման ընթացակարգ:

**Պատմական ակնարկ**

Արա Հարությունյանը (1928–1999) մեծ դեր է ունեցել հայկական մոնումենտալ քանդակագործության գաղափարային ձևափոխման, Հայաստանի պատմության էպիկական թեմաների ներմուծման գործում, նորովի է մեկնաբանել ազգային քանդակագործության ավանդույթները դեկորատիվ, ոճավորված արտահայտչամիջոցներով։

1982 թվականին «Բանվորի արձանը»՝ 11-մետրանոց թուջե «հսկան», տեղադրվեց Երևանի մետրոպոլիտենի «Գործարանային» կայարանի հարակից հրապարակում։

1997 թվականին, Հայաստանի անկախացումից հետո, խորհրդային վերջին և հետխորհրդային ծանր տարիների հանդեպ կուտակված բացասական տրամադրվածությունն ուղեկցվեց սոցիալիստական դիտված հուշարձանների ոչնչացմամբ: «Բանվորի արձանը» ապամոնտաժվեց, մասնատվեց և անհետացավ մեկ գիշերվա ընթացքում՝ դառնալով վանդալիստական արարքի առարկա։

2004 թվականին մի քանի նվիրյալ անձանց որոնումների արդյունքում մասնատված «Բանվորի արձանը» գտնվեց, իսկ տարիներ անց՝ 2011 թվականին, «Արտ լաբորատորիա» արվեստագետների միավորման ներկայացուցիչները «Գործարանային» կայարանի հարակից պատին փակցրեցին ամբողջ հասակով արձանի պաստառը։

2022 թվականին Հայաստանի ազգային պատկերասրահում բացվեց «ԲԱՆՎՈՐԻ ԱՐՁԱՆԸ. POST SCRIPTUM» ցուցահանդեսը։ Ներկայացվեցին «Բանվորի արձանի» պահպանված հատվածները։ Ցուցադրությունը միտված էր մշակութային արժեքների պահպանմանը և վերաիմաստավորմանը։

Արա Հարությունյանի «Փառք աշխատանքին» մոնումենտալ արձանի վերականգնման նախագիծը բովանդակային առումով ունի բազմաթիվ շերտեր։ Այն նախ և առաջ ուղղված է վերարժևորելու արդյունաբերական ժամանակաշրջանի հետ կապված տեղի պատմությունը, որը հետխորհրդային Հայաստանի հասարակության կոլեկտիվ հիշողության մեջ շարունակում է ասոցացվել «Բանվորի» արձանի/կերպարի հետ։

Նախագիծը նաև անդրադառնում է մշակութային ժառանգության պահպանման խնդիրներին։ Այն արծարծում է արդի պատմության նկատմամբ ուշադիր և նրբանկատ լինելու հարցը՝ էպոխալ խզման պահին մշակութային վանդալիզմի ենթարկված արժեքավոր մոդեռնիստական ստեղծագործության վերականգնման ակտով։

**Կից հավելվածով ներկայացվում են՝**

Ա. արխիվային լուսանկարներ, էսքիզներ և այլն։ *(Հավելված 1)*

**Տեղադիրք**

**Որպես տեղադրման հնարավոր վայր** դիտարկվում է Երևանի մետրոպոլիտենի «Գործարանային» կայարանն ու հարակից տարածքը մինչև Աշխատանքի հրապարակ (օր.՝ կայարանի կառամատույցը, նախասրահը (տոմսարկղի տարածք), երկու մուտքերի շրջակայքը/հարակից տարածքը)։ Անվտանգության նկատառումներից ելնելով՝ «Գործարանային» կայարանի երկու մուտքերից դեպի դուրս պետք է ապահովել ազատ հրապարակ՝ նվազագույնը 5 մետր լայնությամբ։

**Տեղանքի նկարագրություն**

Ինստալացիայի ներկայացման վայրը կրում է պատմական ենթատեքստ։ Այն ընտրված է որպես «Բանվորի արձանի» նախկին տեղակայմանը կից տարածք։ «Աշխատանքի հրապարակն» առ այսօր ժողովրդի հիշողության մեջ վառ է պահպանվել․ տեղանքը բնութագրելու համար բնակիչները դեռևս կիրառում են հենց այդ անունը։ Վերոնշյալ տարածքը բնութագրվում էր որպես Երևան քաղաքի հիմնական արդյունաբերական թաղամաս, զոնա. դրանով էր պայմանավորված «Փառք աշխատանքին» արձանի տեղադրումը հենց այդ վայրում։ «Բանվորի արձանի» վերածնման համար խիստ կարևոր էր դիտարկել արդեն պատմական նշանակություն ունեցող վայրին հարակից հատվածները։ «Բանվորի արձանը», թեկուզ մասամբ, վերականգնվելով վերոնշյալ հատվածում, ստանում է սիմվոլիկ բովանդակություն։

**Կից հավելվածով ներկայացվում են՝**

Ա. առաջարկվող տարածքի հատակագիծը, քարտեզային տեղագրությունը *(Հավելված 2)*

Բ. առաջարկվող տարածքի լուսանկարները, *(Հավելված 3, 3.1, 3.2)*

**Արձանի պահպանված հատվածներ**

«Բանվորի արձանի» պահպանված մասերն են՝ բռունցքը, ձեռքը մինչև արմունկը, գլուխը ևն։

**Կից հավելվածով ներկայացվում են՝**

Ա. պահպանված մասերի լուսանկարները։ *(Հավելված 4)*

**Առաջնային պահանջներ**

Համալիր նախագիծը պետք է ընդգրկի երկու հիմնական բաղկացուցիչ՝ արձանի վերականգնում/իստալացիա և տարածքի բարեկարգում: «Բանվորի արձանի» վերականգնումը նորարարական մեթոդներով իր մեջ պետք է կրի պատմական ենթատեքստ, վերականգնվող համալիրն իր բոլոր բաղկացուցիչներով պետք է ծառայի կոնցեպտի առավելագույն վերհանմանը՝ ուշադրություն հրավիրելով մշակութային ժառանգության պահպանման և վերականգնման կարևոր խնդրի վրա:

**Կից նյութերին կարող եք ծանոթանալ հետևյալ հղումով՝** <https://cloud.mail.ru/public/HrQX/ad4CQwYiW>

**II. ԸՆԹԱՑԱԿԱՐԳԻՆ ՄԱՍՆԱԿՑԵԼՈՒ ՊԱՅՄԱՆՆԵՐԸ**

1. «Գնումների մասին» ՀՀ օրենքի 7-րդ հոդվածի համաձայն` ցանկացած անձ, անկախ նրա օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից, ունի նախաորակավորման ընթացակարգին մասնակցելու հավասար իրավունք:
2. Նախաորակավորման ընթացակարգին մասնակցելու ցանկություն ունեցող մասնակիցը պետք է բավարարի «Գնումների մասին» ՀՀ օրենքի 6-րդ հոդվածի 3-րդ մասի 1-ին կետով սահմանված «Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշին:

 Մասնակիցը համարվում է սույն ենթակետով նախատեսված որակավորման
 չափանիշին բավարարող, եթե հայտով ներկայացրել է պահանջվող
 տեղեկությունները:

1. Մասնակիցները նախաորակավորման ընթացակարգին կարող են մասնակցել համատեղ գործունեության կարգով (կոնսորցիումով)։ Նման դեպքում`

 1) նախաորակավորման հայտը ներառում է նաև համատեղ գործունեության
 պայմանագիր,

 2) նախաորակավորման հայտի գնահատման ժամանակ հաշվի են առնվում
 համատեղ գործունեության պայմանագրի բոլոր անդամների միասնական
 որակավորումները (համատեղ գործունեության պայմանագրի յուրաքանչյուր անդամի
 որակավորումը պետք է համապատասխանի այդ պայմանագրով տվյալ անդամի
 ստանձնած` սույն հրավերով սահմանված որակավորման պահանջներին),

 3) մասնակիցները կրում են համատեղ և համապարտ պատասխանատվություն,

 4) համատեղ գործունեության պայմանագրի կողմը (կողմերը) չի (չեն) կարող նույն
 ընթացակարգին ներկայացնել առանձին հայտ (հայտեր),

 5) կոնսորցիումի անդամի կոնսորցիումից դուրս գալու դեպքում կոնսորցիումի հետ
 պատվիրատուի կնքած պայմանագիրը միակողմանիորեն լուծվում է և կոնսորցիումի
 անդամների նկատմամբ կիրառվում են պայմանագրով նախատեսված
 պատասխանատվության միջոցները։

1. Բաց մրցույթի անցկացման ժամանակ մասնակիցներին կարող է հայտնի դառնալ կամ վստահվել պետական գաղտնիք պարունակող տեղեկություն, որի հրապարակումը (ցանկացած ձևով) այլ անձի (այդ թվում` հարազատներին) կարող է առաջացնել ՀՀ օրենսդրությամբ սահմանված պատասխանատվություն։

**III. ՊԱՐԶԱԲԱՆՈՒՄ ՍՏԱՆԱԼՈՒ ԵՎ ՀԱՅՏԱՐԱՐՈՒԹՅԱՆ ՄԵՋ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ԿԱՐԳԸ**

1. Մասնակիցն իրավունք ունի նախաորակավորման հայտերի ներկայացման վերջնաժամկետը լրանալուց առնվազն հինգ օրացուցային օր առաջ հանձնաժողովից պահանջելու նախաորակավորման հայտարարության վերաբերյալ պարզաբանում։ Ընդ որում, պարզաբանումը կարող է պահանջվել մինչև սույն կետում նշված օրվա ժամը 17:00-ն (ընթացակարգի անցկացման վայրի ժամանակով): Հանձնաժողովը հարցումը կատարած մասնակցին պարզաբանումը տրամադրում է հարցումը ստանալու օրվան հաջորդող օրացուցային օրվա ընթացքում, բայց ոչ ուշ, քան նախաորակավորման հայտերի ներկայացման վերջնաժամկետը լրանալուց առնվազն 3 ժամ առաջ։

 Սույն կետում նշված հարցումը մասնակիցը ներկայացնում է հանձնաժողովի
 քարտուղարի էլեկտրոնային փոստին ուղարկելու միջոցով:

 Հարցման մասին պարզաբանումն ուղարկվում է հանձնաժողովի քարտուղարի` սույն
 հրավերով նախատեսված էլեկտրոնային փոստից մասնակցի` հարցումը ստացված
 էլեկտրոնային փոստին ուղարկելու միջոցով:

1. Հարցման և պարզաբանումների բովանդակության մասին հայտարարությունը պարզաբանումը տրամադրելու օրը հրապարակվում է տեղեկագրում` առանց նշելու հարցումը կատարած մասնակցի տվյալները։
2. Պարզաբանում չի տրամադրվում, եթե հարցումը կատարվել է սույն բաժնով սահմանված ժամկետի խախտմամբ, ինչպես նաև, եթե հարցումը դուրս է սույն հայտարարության բովանդակության շրջանակից։ Ընդ որում, մասնակիցը գրավոր ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող մեկ օրացուցային օրվա ընթացքում:
3. Հայտերի ներկայացման վերջնաժամկետը լրանալուց առնվազն **երկու աշխատանքային** օր առաջ սույն հայտարարության մեջ կարող են կատարվել փոփոխություններ։ Փոփոխություն կատարելու օրվան հաջորդող առաջին աշխատանքային օրը հանձնաժողովի քարտուղարը փոփոխություն կատարելու մասին հայտարարությունը հրապարակում է տեղեկագրում։
4. Նախաորակավորման հայտարարության մեջ փոփոխություններ կատարվելու դեպքում նախաորակավորման հայտերը ներկայացնելու վերջնաժամկետը հաշվվում է այդ փոփոխությունների մասին տեղեկագրում հայտարարության հրապարակման օրվանից։

**IV. ՆԱԽԱՈՐԱԿԱՎՈՐՄԱՆ ՀԱՅՏԸ ՆԵՐԿԱՅԱՑՆԵԼՈՒ ԿԱՐԳԸ**

1. Սույն ընթացակարգին մասնակցելու համար մասնակիցը հանձնաժողովին
 ներկայացնում է հայտ։
2. **Նախաորակավորման հայտը մասնակիցը հանձնաժողովին ներկայացնում է
 էլեկտրոնային եղանակով՝** **sedrakyanlilit@gmail.com** **էլ. հասցեին ուղարկելով կամ փաստաթղթային ձևով` փակ ծրարով, սոսնձված**: **Ծրարի վրա
 նախաորակավորման հայտը կազմելու լեզվով նշվում են`**

**ա.** պատվիրատուի անվանումը և հայտի ներկայացման վայրը (հասցեն),

**բ.** ընթացակարգի ծածկագիրը,

**գ.** «չբացել մինչև հայտերի բացման նիստը» բառերը,

**դ.** մասնակցի անվանումը (անունը), գտնվելու վայրը և հեռախոսահամարը:

1. Ընթացակարգի հայտերն անհրաժեշտ է ներկայացնել հանձնաժողովին ոչ ուշ, քան
**2023թ.-ի հուլիսի 4-ը ժամը 12։30-ն:**

 Փաստաթղթային ձևով ներկայացվող նախաորակավորման հայտերը
 հանձնաժողովին անհրաժեշտ է ներկայացնել մինչև սույն կետով սահմանված
 ժամկետը լրանալը` ք. Երևան, Արամի 1 հասցեով։

1. Նախաորակավորման հայտերը ստանում և հայտերի գրանցամատյանում գրանցում է հանձնաժողովի քարտուղարը:

Հայտերը քարտուղարի կողմից գրանցվում են գրանցամատյանում, ըստ դրանց ստացման հերթականության` գրանցամատյանում նշելով գրանցման համարը, օրը և ժամը: Մասնակցի պահանջով դրա մասին տրվում է տեղեկանք։ Հայտերը ներկայացնելու վերջնաժամկետը լրանալուց հետո ներկայացված հայտերը գրանցամատյանում չեն գրանցվում և դրանք ստանալու օրվան հաջորդող երկու աշխատանքային օրվա ընթացքում քարտուղարի կողմից վերադարձվում են:

1. Մասնակիցը նախաորակավորման հայտով ներկայացնում է`

1) իր կողմից հաստատված նախաորակավորման ընթացակարգին մասնակցելու գրավոր դիմում (համաձայն **հավելված Ա-ի),**

2) իր կողմից հաստատված հայտարարություն՝ սույն հայտարարությամբ սահմանված որակավորման չափանիշի պահանջներին իր համապատասխանության մասին (համաձայն **հավելված Բ-ի),**

 3) համատեղ գործունեության պայմանագրի պատճենը, եթե մասնակիցները սույն
 ընթացակարգին մասնակցում են համատեղ գործունեության կարգով
 (կոնսորցիումով),

 4) ֆիզիկական անձ մասնակիցները ներկայացնում են նաև ինքնակենսագրական
 (CV), որակավորումը հաստատող փաստաթղթեր՝ դիպլոմ, պորտֆոլիո (առկայության դեպքում):

1. Մասնակցի կողմից ներկայացված նախաորակավորման հայտում ներառվող բոլոր փաստաթղթերը հանձնվում են **բնօրինակով** և **երկու** **պատճեններով**: Փաստաթղթերի փաթեթների վրա համապատասխանաբար գրվում են «**բնօրինակ**» և «**պատճեն**» բառերը: Բնօրինակ փաստաթղթերի փոխարեն կարող են ներկայացվել դրանց նոտարական կարգով վավերացված օրինակները։
2. Նախաորակավորման հայտերը, հայերենից բացի, կարող են ներկայացվել նաև անգլերեն կամ ռուսերեն:
3. Ծրարը և սույն հայտարարությամբ նախատեսված` մասնակցի կողմից կազմվող փաստաթղթերը ստորագրում է դրանք ներկայացնող անձը կամ վերջինիս լիազորած անձը (այսուհետ` գործակալ): Եթե նախաորակավորման հայտը ներկայացնում է գործակալը, ապա **հայտի հետ միասին** ներկայացվում է վերջինիս այդ լիազորությունը վերապահված լինելու մասին փաստաթուղթ: Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հայտարարությամբ առաջարկվող ձևերից տարբերվող այլ ձևերով` պահպանելով պահանջվող վավերապայմանները։

**V. ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՈՒՄԸ, ԳՆԱՀԱՏՈՒՄԸ ԵՎ**

**ԱՐԴՅՈՒՆՔՆԵՐԻ ԱՄՓՈՓՈՒՄԸ**

1. Նախաորակավորման հայտերի բացումը, գնահատումը և արդյունքների ամփոփումը կատարվում է նախաորակավորման հայտերի բացման նիստում` **2023թ.-ի հուլիսի 4-ին ժամը 12։30-ին ք. Երևան, Արամի 1** հասցեում։

 Հայտերի գնահատումն իրականացվում է հայտերի ներկայացման վերջնա­ժամկետը
 լրանալու օրվանից հաշված մինչև **երեք աշխատանքային օրվա ընթացքում:**

1. Նախաորակավորման հայտերի բացման և գնահատման նիստում`

1) հանձնաժողովի քարտուղարը տեղեկատվություն է հաղորդում գրանցամատյանում կատարված գրառումների մասին և հանձնաժողովի նախագահին է փոխանցում հայտերի գրանցամատյանը, դրա անբաժանելի մասը հանդիսացող մյուս փաստաթղթերը, գրանցված ներկայացված հայտերը,

2) սույն կետի 1-ին ենթակետում նշված փաստաթղթերը նախագահին (նիստը նախագահողին) փոխանցվելուց հետո հանձնաժողովը գնահատում է`

ա. հայտեր պարունակող ծրարները կազմելու և ներկայացնելու համապատասխանությունը սահմանված կարգին և բացում համապատասխանող գնահատված հայտերը,

բ. բացված յուրաքանչյուր ծրարում պահանջվող (նախատեսված) փաստաթղթերի առկայությունը և դրանց կազմման համապատասխանությունը սույն հայտարարությամբ սահմանված վավերապայմաններին:

1. Բավարար են գնահատվում սույն հայտարարությամբ նախատեսված պայմաններին համապատասխանող հայտերը: Հակառակ դեպքում, նախաորակավորման հայտերը գնահատվում են անբավարար և մերժվում:

Եթե նախաորակավորման հայտերի բացման նիստի ընթացքում իրականացված
գնահատման արդյուն­քում մասնակցի հայտում արձանագրվում են անհամապատասխանություններ՝ սույն հայտարարության պահանջների նկատմամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով տեղեկացնում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Ընդ որում, սույն կետում նշված`

 1) առաջարկության մեջ պարտադիր և մանրամասն նկարագրվում են արձանագրված
 անհամապատասխանությունները,

 2) առաջարկությունն ուղարկվում է մասնակցի` սույն հայտարարության մեջ նշված
 քարտուղարի էլեկտրոնային փոստից մասնակցի դիմումում նշված էլեկտրոնային
 փոստին ուղարկելու միջոցով:

1. Հայտերի բացման, գնահատման և արդյունքների ամփոփման մասին կազմվում է արձանագրություն, որով հաստատվում է նաև նախաորակավորված մասնակիցների ցուցակը: Հանձնաժողովի քարտուղարը հայտերի նիստի ավարտին հաջորդող աշխատանքային օրը`

 1) իր և հանձնաժողովի` հայտերի բացման նիստին ներկա անդամների կողմից
 ստորագրված շահերի բախման բացակայության մասին հայտարարությունների
 բնօրինակներից արտատպված (սկանավորված) տարբերակները հրապարակում է
 տեղեկագրում,

2) սույն հայտարարությամբ նախատեսված պայմաններին անբավարար գնահատված հայտեր ներկայացրած մասնակիցներին ծանուցում է նախաորակավորման հայտերի մերժման հիմքերի մասին:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել հանձնաժողովի քարտուղար **Լ. Սեդրակյանին:**

 Բջջ.՝ +374 77 700068

Էլփոստ՝ sedrakyanlilit@gmail.com

Պատվիրատու` **«Հայաստանի ազգային պատկերասրահ» ՊՈԱԿ**

Հավելված Ա

**«ՀԱՊ-ՆԸ-ԾՁԲ-2023/1»** ծածկագրով բաց մրցույթի նախաորակավորման

ընթացակարգի հայտարարության

**ԴԻՄՈՒՄ\***

###### նախաորակավորման ընթացակարգին մասնակցելու

 հայտնում է, որ ցանկություն ունի մասնակցել

 մասնակցի անվանումը

**«Հայաստանի ազգային պատկերասրահ» ՊՈԱԿ-ի** կողմից **«**ՀԱՊ-ՆԸ-ԾՁԲ-2023/1**»** ծածկագրով բաց մրցույթի նախաորակավորման ընթացակարգին և նախաորակավորման հայտարարության պահանջներին համապատասխան ներկայացնում է հայտ:

 -ի հարկ վճարողի հաշվառման համարն է`

մասնակցի անվանումը հարկի վճարողի հաշվառման համարը

 -ի էլեկտրոնային փոստի հասցեն է`

մասնակցի անվանումը էլեկտրոնային փոստի հասցեն

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

 մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված Բ

**«ՀԱՊ-ՆԸ-ԾՁԲ-2023/1»** ծածկագրով բաց մրցույթի

 նախաորակավորման

ընթացակարգի հայտարարության

**ՀԱՅՏԱՐԱՐՈՒԹՅՈՒՆ**

**«Մասնագիտական գործունեության համապատասխանություն պայմանագրով**

**նախատեսված գործունեությանը» որակավորման չափանիշին համապատասխանության մասին**

 հայտարարում և հավաստում է, որ հայտը

 մասնակցի անվանումը

ներկայացնելու տարվա և դրան նախորդող տարիների ընթացքում իրականացրել է ներքոհիշյալ ծառայությունների մատուցումը`

|  |
| --- |
| Նախաորակավորման հայտը ներկայացնելու տարվա և դրան նախորդող տարիների ընթացքում պատշաճ ձևով իրականացրած պայմանագրերի և/կամ աշխատանքների |
| հ/հ | **առարկան** | **պատվիրատուի և նրա հետ կապ հաստատելու տվյալները** |
| **տարեթիվը**`............ **թվական** |
| 1 |  |  |
| 2 |  |  |
| … |  |  |
| տարեթիվը`............ թվական |
| 1 |  |  |
| 2 |  |  |
| … |  |  |
| տարեթիվը`............ թվական |
| 1 |  |  |
| 2 |  |  |
| … |  |  |
| տարեթիվը`............ թվական |
| 1 |  |  |
| 2 |  |  |
| … |  |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.